На основу члана 19. Закона о безбедности саобраћаја на путевима ("Сл. гласник РС", бр. 41/2009, 53/2010, 101/2011, 32/2013 – одлука УС, 55/2014, 96/2015 – др.закон, 9/2016 – одлука УС, 24/2018, 41/2018 и 41/2018 – др.закон) и на основу Програма коришћења средстава за финансирање послова безбедности саобраћаја на територији Општине Чајетина за 2020. годину, Савет за безбедност саобраћаја општине Чајетина дана 23. августа 2021. године , расписује

**ЈАВНИ ПОЗИВ ЗА ДОДЕЛУ АУТО СЕДИШТА ЗА ДЕЦУ**

**1.**

Општина Чајетина-Савет за безбедност саобраћаја, врши доделу 60 дечијих ауто седишта, категорије 9-36 килограма, за децу рођену **од 01.01.2021. године до 30.06.2021. године**.

Позивају се родитељи са територије општине Чајетина, чије су деца рођена у наведеном периоду године, да поднесу захтев за доделу бесплатних ауто седишта за децу у путничким возилима. Право на ауто седиште остварују и родитељи који су у прошлом позиву пропустили да поднесу захтев за доделу ауто седишта.

**2.**

Критеријуми за доделу аутоседишта су да оба родитеља имају пребивалиште на територији Општине Чајетина.

**3.**

Потребна документација која се прилаже приликом пријављивања:

* Очитана лична карта оба родитеља или потврда о пребивалишту
* Извод из матичне књиге рођених детета(фотокопија)
* Попуњен пријавни формулар.

**4.**

Пријаве за доделу аутоседишта за децу по овом јавном позиву могу се поднети непосредно на писарници Oпштинске управе Чајетина.

Пријава се подноси на прописаном обрасцу који се може преузети на сајту Општине Чајетина или на писарници Oпштинске управе.

Рок за подношење пријава почиње да тече од дана објављивања до 30.08.2021. године у 15 часова.

**5.**

Приликом одлучивања у обзир ће се узети само пријаве које су благовремене и уредне. Благовремена пријава је она пријава која стигне у писарницу Oпштинске управе најкасније до 30.08.2021. године у 15 часова. Уредна пријава је она пријава која је поднета на прописаном обрасцу, уз коју је достављена тражена документација и која је потписана од стране подносиоца.

**6.**

У случају да је број подносилаца благовремених и уредних пријава већи од броја расположивих аутоседишта предност ће имати онај подносилац који је раније поднео пријаву па све док се не расподеле расположива аутоседишта.

Датум доделе дечијих ауто седишта биће биће накнадно одређен о чему ће подносиоци пријаве бити уредно обавештени.

 **ПРЕДСЕДНИК**

 САВЕТА ЗА БЕЗБЕДНОСТ САОБРАЋАЈА

 ОПШТИНЕ ЧАЈЕТИНА

 Милоје Рајовић